تورکیه جمهورتی باشقانی رجب طیب اردوغان، تورک میللتی‌نین 1071ده مالازگیرد-ده نئجه بیر میللت اولدوغونو بوتون عالمه اعلان ائتدیگینی سؤیله‌دی.
اردوغان، بیتلیس ین آهلات شهرینده مالازگیرد غلبه‌سینین 947-جی ایلدؤنومو قوتلاما پروقرامیندا قوشولوب.
بورادا چیخیش ائدن پرزیدنت،
مالازگیرد، اؤنجه سینه باخدیغیمیزدا مکّه، قودس دئمک‌دیر، سونرایا باخاندا بورسا، ادیرنه، ایستانبول، رومئلی، بوتون بالکان‌لار دئمک‌دیر. مالازگیرد روحونو اونوتساق، نه اؤنجه میز قالیر، نه سونراسی. بیز، مالازگیرد-ده نئجه بیر میللت اولدوغوموزو جمله عالمه اعلان ائتدیک." دئیه دانیشدی.
آنادولونون بیر بند اولدوغونو قئید ائدن اردوغان،
"بو بند داغی‌لارسا نه یاخین شرق قالیر، نه آفریقا، نه اورتا آسیا قالیر، نه بالکان‌لار نه قافقاز قالیر." دئدی.
اردوغان، آهلات-دا 10 هکتار ساحه‌ده، 1071 متر مکعب اوتورما ساحه‌سینه مالیک بیر اوتاق مرکزی ائده‌جک‌لرینی ده بیلدیردی.
پرزیدنت اردوغان، قوتلامالار چرچیوه‌سینده همراه لیق ائدن ناظیرلرله بیرلیکده آهلات شهرینده‌دکی سلجوق‌لو میدان مزارلیغینی دا زیارت ائدیب.
بورا‌داکی خالقا سس‌لنن اردوغان، 2023، 2053 و 2071 تاریخ‌لری‌نین اهمیت‌لی اولدوغونو بیل‌دیره‌رک، بیرلیک و برابرلیگین اهمیتینی قئید ائتدی و
"بیر-بیرینیزی سئوین، آصلا کین ساخلاماغین، آیریلیغا دوشمیین." دئدی.
تورکیه بؤیوک میللت مجلیسی باشقانی بینا‌لی ییلدیریم دا چیخیشیندا،
بیزیم بیرلیگیمیزی پوزماغا چالیشان‌لار بونو بیلسین کی، اؤزوموز او قدر محکم‌دیر کی، هئچ واخت بونو باجارمایا‌جاق‌لار." ایفاده‌لرینی ایستیفاده ائتدی.
ییلدیریم، تورکیه ده اکونومیک کودتا تلاشلاری و 15 ژوئیه کیمی خائین‌لرین ائتدیگی کودتا تلاشلاری‌نین نتیجه وئرمدیگینی دئییب.
ییلدیریم، تورکیه نی تهدید ائتمه‌یه قالخان‌لارین لازیم اولان جوابی هر زامان تام شکیلده آلدیق‌لارینی بیلدیریب.
